เงินบาทเปิดเช้า! อ่อนค่า 33.82 บ. หลังดอลลาร์แข็ง  
เงินบาทเปิด 33.82 บาท/ดอลลาร์ อ่อนค่าตามทิศทางตลาดโลก หลังดอร์ลาร์แข็งค่า-ไม่มีปัจจัยใหม่ โดยวานนี้เงินบาทปิดตลาดที่ระดับ 33.77 บาท/ดอลลาร์ 
เงินบาทเปิด 33.82 บาท/ดอลลาร์ อ่อนค่าตามทิศทางตลาดโลก หลังดอร์ลาร์แข็งค่า-ไม่มีปัจจัยใหม่ โดยวานนี้เงินบาทปิดตลาดที่ระดับ 33.77 บาท/ดอลลาร์ 
21 เม.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.82 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 33.77 บาท/ดอลลาร์ เคลื่อนไหวในทิศทางเดียวกับตลาดโลก โดยช่วงนี้ยังไม่มีปัจจัยใหม่ ตลาดดูทิศทางของอัตราดอกเบี้ยพันธบัตรสหรัฐ (บอนด์ยีลด์) ราคาน้ำมัน และราคาทองคำ
“โดยบาทอ่อนค่าตามทิศทางตลาดโลกหลังดอลลาร์แข็งค่า ซึ่งยังไม่มีปัจจัยใหม่ เมื่อวานบาทอ่อนค่าไปแตะ 33.89 บาท/ดอลลาร์ ก่อนแข็งค่าลงมาช่วงปิดตลาด” นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 33.75 – 33.95 บาท/ดอลลาร์  THAI BAHT FIX 3M (20 เม.ย.) อยู่ที่ระดับ 0.46553% ส่วน THAI BAHT FIX 6M อยู่ที่ระดับ 0.52755%